Daar is te min gedigte oor slegte seks in Afrikaans, en te veel oor die natuur, voëls, God en die liefde.
Al die produksies op die amptelike feesprogram kom in aanmerking vir ’n Kanna en vanjaar is daar benoemings in tien kategorieë. Die wenners word op Sondag 5 Mei aangekondig in die Mount Nelson-hotel in Kaapstad. Na deeglike besinning, is besluit op die volgende nominasies vir die “Klein Karoo Oscars”:
Die Afrikaans Onbeperk-toekenning vir Vernuwende Denke word toegeken aan die dramaturg, Saartjie Botha. Balbesit, wat genomineer is vir vyf Kannas is deur Botha geskryf en vervaardig. Die skrywer, Dot Serfontein, ontvang hierdie jaar die Afrikaans Onbeperk vir Lewensbydrae. Die Woordkunsproduksie, My Mense, met Antoinette Kellermann en saamgestel deur Juanita Swanepoel, het vanjaar by die Absa KKNK gedebuteer en is ’n blik op Serfontein se lewe.